Държавен вестник, бр. 36, 2013 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  36
(2) В случай на липса на разрешение за 
достъп до класифицирана информация с ниво 
„поверително“ командирът (началникът) на 
военното формирование (ръководителят на 
съответната структура) започва процедура по 
обикновено проучване съгласно разпоредби­
те по Закона за защита на класифицираната 
информация.
Чл. 9. (1) До 5 юни на съответната година 
кандидатите за обучение в професионалните 
сержантски (старшински) колежи подават 
рапорт по команден ред до командващия на 
Съвместното командване на силите, коман­
дира на вида въоръжена сила, а кандидатите 
от Министерството на отбраната и струк­
турите на пряко подчинение на министъра 
на отбраната – до ръководителя/командира, 
началника на съответната структура.
(2) В рапорта се посочват:
1. военното звание;
2. трите имена на кандидата;
3. длъжността, която заема;
4. военнопощенският номер на военното 
формирование (структурата на пряко подчи­
нение на министъра на отбраната);
5. гарнизонът, в който служи;
6. специалността, за която кандидатства.
(3) Към рапорта кандидатите прилагат 
следните документи:
1. копие на дипломата за средно образо­
вание; 
2. протокол с оценка на здравето от лека­
ря на военното формирование/ съответната 
структура въз основа на данните от годишния 
профилактичен медицински преглед, като 
лекарят се произнася за готовността на кан­
дидата за обучение; 
3. кадровата справка за кандидата;
4. становище на командира (началника) на 
военното формирование или на ръководителя 
на съответната структура за необходимостта 
от обучение на кандидата в професионалния 
колеж; длъжността, на която предлага да 
бъде назначен след успешно завършване на 
обучението, и мнението на главния сержант 
(флагманския старшина) на военното форми­
рование по образец, съгласно приложение № 1;
5. копие на разрешението за достъп до 
класифицирана информация, с минимално 
ниво „поверително“, а в случаите, когато про­
цедурата по издаването на разрешението не е 
приключила, се прилага служебна бележка, 
удостоверяваща, че има разкрита процедура 
по неговото издаване;
6. копия на други дипломи, свидетелства 
или удостоверения за придобита образователна 
и научна или образователно-квалификационна 
степен, друга квалификация, чуждоезикова 
подготовка или умения за работа с компютър, 
ако има такива;
7. копие от последната атестация на воен­
нослужещия; 
8. копие на длъжностната характеристика 
за длъжността, за която кандидатстват за зае­
мане след успешно завършване на обучението.
Раздел III
Допускане, класиране и зачисляване на кан­
дидатите за обучение
Чл. 10. До 10 юни на съответната година 
командирите (началниците) на военните фор­
мирования и ръководителите на съответните 
структури изпращат документите на канди­
датите за обучение в професионалните сер­
жантски (старшински) колежи, както следва:
1. в структурата по управление на човешки­
те ресурси към министъра на отбраната – за 
Министерството на отбраната;
2. в структурата по личния състав – за 
Съвместното командване на силите, видове­
те въоръжени сили и структурите на пряко 
подчинение на министъра на отбраната.
Чл. 11. До 20 юни на съответната година се 
назначават комисии за допускане и класиране 
на кандидатите за обучение в състав: пред­
седател и членове от 3 до 5 военнослужещи, 
със заповеди на:
1. началника на отбраната – за кандидатите 
от Министерството на отбраната; 
2. командващия на Съвместното команд­
ване на силите и командирите на видовете 
въоръжени сили за кандидатите от Българ­
ската армия;
3. командирите/началниците/ръководите­
лите на структурите на пряко подчинение на 
министъра на отбраната за кандидатите от 
съответната структура. 
Чл. 12. (1) До 1 юли на съответната година 
комисиите по чл. 11:
1. разглеждат документите на кандидатите 
за обучение; 
2. допускат и класират кандидатите, като 
вземат предвид становището на командира 
(началника, ръководителя) по правомощия 
за назначаване на предлаганата длъжност и 
мнението на главния сержант (флагманския 
старшина) на военното формирование (там, 
където има назначен).
(2) За обучение в професионалните сер­
жантски (старшински) колежи се предлагат 
кандидати, класирали се с най-много гласове 
от членовете на комисията.
Чл. 13. (1) Комисиите по чл. 11 изготвят 
протокол с класираните кандидати за обучение 
в професионалните сержантски (старшински) 
колежи по образец съгласно приложение № 2, 
който се утвърждава, както следва:
1. от началника на отбраната – за канди­
датите от Министерството на отбраната;